मारपीट के आरोप में पार्षद गब्बर और उनके भाई प्रदीप पर क्रॉस केस
अकालीदल से कांग्रेस में शामिल हुए पार्षद ओमप्रकाश गब्बर सहित उसके साथी विशाल सिद्धू, अरुण खुराना, मोहन लाल, अमित, लक्की मास्टर, मंगा, वीना सहित अन्य लोगों के खिलाफ थाना सदर पुलिस ने लड़ाई-झगड़ा करने मारपीट कर जख्मी करने के आरोप में केस दर्ज कर लिया है। इसके अलावा दूसरी तरफ गब्बर के भाई प्रदीप गब्बर, उसके दोनों बेटों एक अन्य के खिलाफ भी क्रास केस दर्ज किया है। खुद को बचाने के लिए शुक्रवार को गब्बर कांग्रेस के एक नेता को साथ लेकर पुलिस कमिश्नर के दफ्तर पहुंचा था, ताकि किसी तरह से गिरफ्तारी रुकवा सके। रजिंदर नगर निवासी प्रदीप बब्बर का कहना है कि उनकी माता जी निगम में नौकरी करती थी। उनका बड़ा भाई मदन फौज में था और बाकी के 3 भाई छोटे थे। 1979 में भाई और मां ने पैसे देकर घर खरीदा। 1984 में मां की मौत हो गई। घर में तीनों भाई ओम प्रकाश गब्बर, सोहन लाल और वह खुद रहते थे। बाद में गब्बर अलग हो गया, लेकिन उसने धोखे से घर अपने नाम कर लिया। इसे लेकर विवाद रहने लग पड़ा। 2012 में उन्होंने कोर्ट केस कर दिया। लेकिन गब्बर गुंडागर्दी से मकान कब्जाना चाहता है। 2 दिन पहले भी अपने साथियों के साथ उनके घर आया और कब्जा करने की नीयत से बेटे को जख्मी कर दिय। दूसरी तरफ गब्बर का कहना था कि घर उसके नाम पर है। बावजूद इसके दो बार प्रदीप उनके घर के ताले तोड़़ चुका है। इस संबंधी वह एफआईआर भी दर्ज करवा चुके हैं।
ओमप्रकाश गब्बर
bho_Deva hin_Deva awa_Deva